Joriy yilning 6 mart kuni “Navoiy” EIZda Koreyaning jahon darajasidagi kosmetika mahsuloti ishlab chiqaruvchi “DaejinChemical” kompaniyasi vakillari bilan uchrashuv bo‘lib o‘tdi. Uchrashuv davomida iqtisodiy zona hududida “DaejinChemical” tomonidan xorijiy investitsiyalar kiritilgan holda kosmetika mahsulotlarini ishlab chiqarish bo‘yicha yangi loyihani joylashtirish imkoniyati muhokama qilindi. Sarmoyador bir qator kosmetika mahsulotlarini ishlab chiqarishni yo‘lga qo‘yish niyatida. Muhokamalar yakuni bo‘yicha “DaejinChemical” va “Navoiy” EIZ direksiyasi o‘rtasida loyihani amalga oshirish sohasidagi hamkorlik bo‘yicha Memorandum imzolandi.